จับตาสหรัฐรายงานตัวเลขภาคการจ้างงาน / เงินเฟ้อประเทศไทย วันนี้คาด SET แกว่งในกรอบ 1,610-20จุด แนะ PRM, EKH
4 มิถุนายน 2564

จับตาสหรัฐรายงานตัวเลขภาคการจ้างงาน / เงินเฟ้อประเทศไทย วันนี้คาด SET แกว่งในกรอบ 1,610-20จุด แนะ PRM,  EKH 

เมื่อต้นสัปดาห์ที่ผ่านมาจีนรายงาน Caixin service PMI เดือนพ.ค.อ่อนตัวลงที่ 55.1 (จากระดับ 56.3 ในเดือนเม.ย.) ในขณะที่ตัววัดัชนีส่งออก ยอดคำสั่งซื้อส่งสัญญาณอ่อนแรงเป็นครั้งแรกในรอบ 9เดือน ที่ 48.3% คาดว่าส่วนหนึ่งเป็นผลการประเทศคู่ค้า ในขณะที่เริ่มเห็นผลกระทบของต้นทุนสินค้าที่เร่งตัวขึ้น โดยเฉพาะราคาสินค้าโภคภัณฑ์ต่างๆรวมถึงพลังงาน ซึ่งในช่วงที่ผ่านมาบริษัทในประเทศต่างทยอยปรับราคาขายมาตลอด 10เดือนที่ผ่านมา แต่ยังได้รับผลกระทบจากต้นทุนที่ปรับขึ้นสูงกว่า โดยทั้งราคาต้นทุนสินค้า (Input costs) ที่ปรับขึ้นประกอบกับค่าบริการ (Price service) สร้างแรงผลักดันเกิดเฟ้ออย่างต่อเนื่อง แนะติดตามการรายงาน CPI และ PPI เบื้องต้นตลาดคาดการณ์ว่าจะเติบโต 1% และ 6.5% ตามลำดับ สำหรับภาพรวมเศรษฐกิจพบว่าเริ่มกลับมาทรงตัว ภายหลังผ่านช่วง Based Effect รวมถึง Pent up demand ในบางอุตสาหกรรมเริ่มหมดลง และสำหรับยุโรป แนะนักลงทุนจับตาการประชุม ECB ในวันที่ 10 มิ.ย. เบื้องต้นนักวิเคราะห์กว่า 90% (34/39) ลงความเห็นเป็นเสียงส่วนใหญ่ว่าจะยังไม่มีการเปลี่ยนแปลง กล่าวคือคงวงเงินโครงการ Pandemic Emergency Purchase Program (PEPP) ในระดับ 1.85ล้านล้านยูโร โดยนักวิเคราะห์ส่วนใหญ่มีความกังวลในเงินเฟ้อค่อนข้างน้อยเมื่อเทียบกับสหรัฐ โดยประมาณการที่ 1.8%, 2.1%, 2.4% ใน 3ไตรมาสต่อจากนี้ (สหรัฐในระดับ 3-4%) และสำหรับสหรัฐซึ่งคาดว่าการรายงานตัวเลขสำคัญในเดือนนี้จะส่งผลสูงสุดเมื่อเทียบกับจีนและยุโรปต่อตลาดทุน โดยในคืนวันนี้แนะนักลงทุนติดตามการรายงานตัวเลขภาคการจ้างงานสหรัฐเดือนพ.ค. และตัวเลขเงินเฟ้อในวันที่ 10มิ.ย. เบื้องต้นเราคาดว่าตลาดหุ้นทั่วโลกจะแกว่งตัวในกรอบแคบเพื่อรอดูสัญญาณจากนโยบายการเงินว่าจะเริ่มส่งสัญญาณเรื่องแผนการลดสภาพคล่องอย่างไร   

สำหรับสถานการณ์การระบาด อัพเดตสถาณการณ์โควิด-19 ถึงแม้ว่าตอนนี้ยอดผู้ป่วยใหม่รายวันที่ไม่นับในเรือนจำจะยังทรงตัวสูงในระดับสูงกว่า 2,000 ราย/วัน แต่เหมือนตลาดจะ price in ไปแล้วและไม่ได้โดนกดดันจากปัจจัยนี้มาสักระยะ ทั้งนี้นักลงทุนหันไปโพกัสแผนการฉีดวัคซีนมากกว่า ซึ่งล่าสุดกระทรวงสาธารณสุขประกาศทยอยจัดส่งวัคซีนไปยังทุกจังหวัดทั่วประเทศแล้วและปรับเกลี่ยโดยพิจารณาทั้งอัตราส่วนวัคซีนต่อประชากร, พื้นที่ระบาดมากน้อยและพื้นที่จำเพาะตามนโยบายเช่น พื้นที่ท่องเที่ยว ทั้งนี้จะมีความยืดหยุ่นสามารถปรับให้เหมาะสมตามสถาณการณ์ พร้อมยืนยันว่าทุกจังหวะจะมีวัคซีนพร้อมฉีดคิกออฟในวันที่ 7 มิ.ย.  

นอกจากนี้ นพ.โสภณ เอี่ยมศิริถาวร รองอธิบดีกรมควบคุมโลก ชี้แจงว่าในเดือนมิ.ย. จะมีการส่งมอบวัคซีนจาก แอสตราเซเนกาแบ่งเป็น 4 งวด จำนวน 5.24 ล้านโดส (งวด1 2 มิ.ย. จำนวน 2.4 แสนโดส/งวด2 4 มิ.ย. จำนวน 1 ล้านโดส/งวด3 กลางมิ.ย. จำนวน 2 ล้านโดส/งวด4 ปลายมิ.ย. จำนวน 2 ล้านโดส) และซิโนแวคจำนวน 7 แสนโดส ดังนั้นคาดว่าจะมีการจัดส่งวัคซีนรวมในเดือนมิ.ย. ประมาณเกือบ 6 ล้านโดส แนะนำติดตามสถาณการณ์จัดส่งและฉีดวัคซีนถ้าดำเนินการได้เร็วกว่าแผนอาจส่ง sentiment เชิงบวกต่อตลาดหุ้นได้ 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1,610-20 แนะ PRM EKH 

หุ้นแนะนำ PRM (พื้นฐาน 12.20 บาท) มีมุมมองเชิงบวกหลังเข้าร่วมประชุมนักวิเคราะห์ เพราะผู้บริหารคาดว่าหลายหน่วยธุรกิจจะมีผลประกอบการที่ปรับดีขึ้นในไตรมาส 2/2564, คาดถึงผลกระทบเพียงเล็กน้อยจะการยุติสัญญาของ TASCO เพราะเราประเมินว่าสัญญาเรือ FSU สำหรับ TASCO มีสัดส่วนเพียง 7.5% ต่อรายได้ FSU ทั้งหมดและ 4.4% ต่อรายได้ทั้งหมดในไตรมาส 4/2563 EKH (พื้นฐาน 6.00 บาท) นโยบายใหม่ของจีนนี้จะสร้าง upside risk ต่อประมาณการของเราในระยะกลางและยาว เพราะเราคาดว่ารายได้ธุรกิจ IVF จะฟื้นตัวแข็งแกร่งในปี 2565-66 

รายงานตัวเลขเศรษฐกิจ วันศุกร์ติดตาม ไทย: ตัวเลขเงินเฟ้อเดือนพฤษภาคม ตลาดคาด 2.50% ยุโรป: ตัวเลขยอดค้าปลีกเดือนเมษายนสหรัฐฯ:ตัวเลขการจ้างงานนอกภาคเกษตรเดือนพฤษภาคม/ตัวเลขอัตราการว่างงานเดือนพฤษภาคม